నుజ్హత్ పర్వీన్

నుజ్హత్ మసిహ్ పర్వీన్, మధ్యప్రదేశ్ కు చెందిన భారతీయ క్రికెటర్. వికెట్ కీపర్‌గా రాణిస్తున్న నుజ్హత్, రైల్వేస్ తరపున మహిళల సీనియర్ వన్డే ట్రోఫీ, మహిళల సీనియర్ టీ20 ట్రోఫీలలో ఆడుతుంది. మధ్యప్రదేశ్ అండర్-16 ఫుట్‌బాల్ జట్టు మాజీ ఫుట్‌బాల్ కెప్టెన్ గా ఆడిన ఈమె, 2011లో సింగ్రౌలీ జిల్లా క్రికెట్ జట్టులో చేరింది. 2016 నవంబరులోవెస్టిండీస్‌తో జరిగిన ట్వంటీ20 ఇంటర్నేషనల్ సిరీస్‌లో భారత జాతీయ జట్టులోకి అరంగేట్రం చేసింది.

జీవిత విశేషాలు 
నుజ్హత్ 1996, సెప్టెంబరు 5న మసీహ్ ఆలం - నసీమా బేగం దంపతులకు మధ్యప్రదేశ్ లోని సింగ్రౌలిలో జన్మించింది. ఆమెకు నలుగురు తోబుట్టువులు (అన్నయ్య అమీర్ సోహైల్, అక్క నెమత్ పర్వీన్, చెల్లెలు ఆసియా పర్వీన్, తమ్ముడు అయాన్ అష్రఫ్ సోహైల్) ఉన్నారు.

మధ్యప్రదేశ్, సెంట్రల్ జోన్ తరపున తన దేశీయ క్రికెట్ ఆడేది. ఇప్పుడు రైల్వేస్ తరపున ఆడుతోంది.

నుజ్హత్ చిన్నప్పటి నుంచి తన స్కూల్‌మేట్స్‌తో కలిసి గల్లీ క్రికెట్ ఆడేది. క్రికెట్‌లోకి రాకముందు, ఫుట్‌బాల్ నేషనల్స్‌లో మధ్యప్రదేశ్‌కు ప్రాతినిధ్యం వహించింది. రాష్ట్ర అథ్లెటిక్స్ (100 మీ)లో బంగారు పతకాన్ని సాధించింది. 2017 ప్రపంచ కప్‌లో పాల్గొన్నది.

ఫుట్‌బాల్ అనుభవం ఆమెకు వికెట్ కీపర్‌గా రాణించడానికి, శక్తిని పెంపొందించడానికి ఉపయోగపడింది. 2012లో టోర్నమెంట్‌లో మిథాలీ రాజ్‌ను కలుసుకుంది, క్రికెట్‌లో పాల్గొనడానికి ప్రేరణ పొందింది.

క్రికెట్ ఆడుతూనే 12వ తరగతిలో 91.8% (కామర్స్) మార్కులు సాధించింది. చదువుకునే సంవత్సరాల్లో, పర్వీన్‌కు అవసరమైన అవకాశాలను తీసుకురావడానికి కుటుంబం ఒక ప్రసిద్ధ ప్రైవేట్ పాఠశాలలో చేరాలని నిర్ణయం తీసుకుంది.

క్రికెట్ రంగం 
నుజ్హత్ ఫుట్‌బాల్ ఆటలో అండర్-16 ఫుట్‌బాల్ జట్టుకు మధ్యప్రదేశ్ కెప్టెన్‌గా వ్యవహరించింది.

కేవలం ఐదేళ్ళలోపు జాతీయ జట్టులోకి వచ్చిన తొలి భారతీయ క్రీడాకారిణిగా నిలిచింది.

క్రికెట్‌లో 2011లో సింగ్రౌలీలో అంతర్-జిల్లా టోర్నమెంట్ కోసం మహిళల జట్టును ఏర్పాటు చేయడంతో క్రికెట్ లోకి వచ్చింది. తగినంత మంది క్రీడాకారులు లేకపోవడంతో జాతీయ జూనియర్ ఫుట్‌బాల్ ఆటలో ఉన్న నుజ్హత్‌ను జట్టులోకి ఆహ్వానించారు. సింగ్రౌలీ జట్టుకు ప్రాతినిధ్యం వహిస్తూ అంతర్-జిల్లా క్రికెట్ పోటీలో వికెట్ కీపర్‌గా ప్రారంభించింది. తన ఆటతీరు వల్ల మధ్యప్రదేశ్ అండర్-19 మహిళల క్రికెట్ జట్టులో ఆమెకు ప్రత్యేక స్థానం లభించింది.

2012–13లో, తన ఆటతీరు వల్ల సెంట్రల్ జోన్ అండర్-19 మహిళల క్రికెట్ జట్టుకు వైస్ కెప్టెన్‌గా ఎంపికైంది.

రేవా డివిజనల్ క్రికెట్ అసోసియేషన్ కోచ్ ఆరిల్ ఆంథోనీ ఆధ్వర్యంలో కోచింగ్ తీసుకుంది. తన కోచ్‌లో ప్రాక్టీస్ చేయడానికి 3 నెలల్లో 15-20 రోజుల పాటు సింగ్రౌలీ నుండి రేవా వరకు బస్సులో తొమ్మిది గంటలు రోడ్డు మార్గంలో ప్రయాణించేది.

భోపాల్ నుంచి రైలులో సింగ్రౌలీకి తిరిగి ప్రయాణిస్తున్నప్పుడు జాతీయ జట్టుకు ఎంపికైన విషయం నుజాత్‌కు తెలిసింది. దీప్తి శర్మ తర్వాత ప్రపంచ జట్టులోకి వచ్చిన అతి పిన్న వయస్కురాలిగా గుర్తింపు పొందింది. జెర్సీ నంబర్ ఏడు.

2017, మే 15న 2017 దక్షిణాఫ్రికా క్వాడ్రాంగులర్ సిరీస్‌లో ఐర్లాండ్‌పై మహిళల వన్డే అంతర్జాతీయ క్రికెట్ లోకి అరంగేట్రం చేసింది.

2017 మహిళల క్రికెట్ ప్రపంచ కప్‌లో ఫైనల్‌కు చేరిన భారత జట్టులో భాగమయింది. అందులో భారత్ తొమ్మిది పరుగుల తేడాతో ఇంగ్లాండ్ చేతిలో ఓడిపోయింది.

సింగ్రౌలికి తిరిగి వచ్చినప్పుడు, రైలు స్టేషన్‌లో ఆమెకు పిల్లలు, డిసిఏ సింగ్రౌలీ సభ్యులు, మీడియా, ఆమె కుటుంబ సభ్యులతో సహా పెద్ద సంఖ్యలో ప్రజలు స్వాగతం పలికారు.

మూలాలు

బయటి లింకులు 
 మహిళా క్రికెట్ ఇంటర్వ్యూలు నుజ్హత్ పర్వీన్
  

జీవిస్తున్న ప్రజలు
1996 జననాలు
వికెట్ కీపర్లు
భారతీయ మహిళా క్రికెట్ క్రీడాకారులు
భారతీయ వన్డే క్రికెట్ క్రీడాకారులు
భారతీయ క్రికెట్ క్రీడాకారులు
మధ్యప్రదేశ్ క్రికెట్ క్రీడాకారులు
మధ్య ప్రదేశ్ మహిళా క్రీడాకారులు
మధ్యప్రదేశ్ క్రీడాకారులు